Der er flere fordele ved at dræne dit affald.
Besparelser og indtægter
Du kan reducere dine udgifter til bortskaffelse af affald betydeligt, hvis du dræner det.
Fugtigt og vådt affald er meget tungt. Ved at dræne affaldet for væske, reducerer du både vægten og densiteten af dit affald. Dermed fylder dit affald mindre – og du kan nøjes med en mindre komprimator og færre og mindre containere. Du kan også reducere antallet af affaldsafhentninger, fordi du kan opbevare meget mere, når det fylder mindre.
Dermed kan du spare mange penge på din affaldshåndtering, hvis du dræner dit affald.
Den drænede væske kan også sælges til producenter af biomasse og laves om til biogas. Biogas er brændstof, som er udviklet af organisk materiale, og det er en bæredygtig og vedvarende energikilde, som f.eks. bruges til at lave elektricitet.
Hvis du sælger din overskydende væske som biomasse, kan du tjene penge på dit affald. Det øger afskrivningen på dit udstyr.
Forbrænding
Drænet materiale er lettere at forbrænde i forbrændingsanlægget. Forbrænding er processen hvor man brænder affald for at producere energi. Energien, som skabes ved forbrænding, bruges til elektricitet og fjernvarme. Vådt affald forringer forbrændingsprocessen, hvilket betyder, at der ikke frigives lige så meget energi under afbrændingen, som hvis affaldet er tørt.